CELEX: 62018CA0638
Language: el
Date: 2020-04-30 00:00:00
Title: Υπόθεση C-638/18: Απόφαση του Δικαστηρίου (έβδομο τμήμα) της 30ής Απριλίου 2020 — Ευρωπαϊκή Επιτροπή κατά Ρουμανίας [Παράβαση κράτους μέλους – Περιβάλλον – Οδηγία 2008/50/ΕΚ – Ποιότητα του ατμοσφαιρικού αέρα – Άρθρο 13, παράγραφος 1, και παράρτημα XI – Συστηματική και διαρκής υπέρβαση των οριακών τιμών για τα μικροσωματίδια (ΑΣ10) στη ζώνη RO32101 (Βουκουρέστι, Ρουμανία) – Άρθρο 23, παράγραφος 1 – Παράρτημα XV – Περίοδος υπερβάσεως «όσο το δυνατόν συντομότερη» – Κατάλληλα μέτρα]

20.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 240/9
            
         
      Απόφαση του Δικαστηρίου (έβδομο τμήμα) της 30ής Απριλίου 2020 — Ευρωπαϊκή Επιτροπή κατά Ρουμανίας
      (Υπόθεση C-638/18) (1)
      
      (Παράβαση κράτους μέλους - Περιβάλλον - Οδηγία 2008/50/ΕΚ - Ποιότητα του ατμοσφαιρικού αέρα - Άρθρο 13, παράγραφος 1, και παράρτημα XI - Συστηματική και διαρκής υπέρβαση των οριακών τιμών για τα μικροσωματίδια (ΑΣ10) στη ζώνη RO32101 (Βουκουρέστι, Ρουμανία) - Άρθρο 23, παράγραφος 1 - Παράρτημα XV - Περίοδος υπερβάσεως «όσο το δυνατόν συντομότερη» - Κατάλληλα μέτρα)
      (2020/C 240/11)
      Γλώσσα διαδικασίας: η ρουμανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: L. Nicolae και E. Manhaeve)
      
         Καθής: Ρουμανία (εκπρόσωποι: αρχικά A. Wellman, O.-C. Ichim, M. Chicu και C.-R. Canţăr, στη συνέχεια E. Gane, A. Wellman, O.-C. Ichim και M. Chicu)
      
         Διατακτικό
      
      Το Δικαστήριο αποφασίζει:
      
                  1)
               
               
                  Η Ρουμανία, αφενός, λόγω της συστηματικής και διαρκούς, από το 2007 μέχρι και τουλάχιστον το 2016, μη τηρήσεως των ημερήσιων οριακών τιμών που ισχύουν για τις συγκεντρώσεις AΣ10, και, λόγω της συστηματικής και διαρκούς, από το 2007 μέχρι και το 2014, με εξαίρεση το 2013, μη τηρήσεως των ετήσιων οριακών τιμών που ισχύουν για τις συγκεντρώσεις AΣ10 στη ζώνη RO32101 (Βουκουρέστι, Ρουμανία), παρέβη τις υποχρεώσεις που υπέχει από το άρθρο 13, παράγραφος 1, της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη, σε συνδυασμό με το παράρτημα XI της οδηγίας, και, αφετέρου, όσον αφορά τη ζώνη αυτή, από της 11ης Ιουνίου 2010, παρέβη τις υποχρεώσεις που υπέχει από το άρθρο 23, παράγραφος 1, της οδηγίας, σε συνδυασμό με το παράρτημα XV αυτής, ιδίως την προβλεπόμενη στο άρθρο 23, παράγραφος 1, εδάφιο 2, της εν λόγω οδηγίας υποχρέωση να διασφαλίζει ότι η περίοδος υπερβάσεως των οριακών τιμών να είναι όσο το δυνατόν συντομότερη.
               
            
                  2)
               
               
                  Καταδικάζει τη Ρουμανία στα δικαστικά έξοδα.
               
            
         (1)  ΕΕ C 445 της 10.12.2018.